Document ID: 32005R1805

32005R1805
L 290/12
JURNALUL OFÍCIAL AL UNIUNII EUROPENE
REGULAMENTUL (CE) NR. 1805/2005 AL COMISIEI
din 3 noiembrie 2005
de modificare a Regulamentului (CE) nr. 356/2005 de stabilire a normelor detaliate pentru marcarea și identificarea uneltelor de pescuit pasive și a traulelor laterale
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune în domeniul pescuitului (1), în special articolul 5 litera (c) și articolul 20a alineatul (3),
întrucât:
(1)
Este necesar să se specifice marcarea și identificarea uneltelor pasive în politica comună în domeniul pescuitului. Prin urmare, a fost adoptat Regulamentul (CE) nr. 356/2005 al Comisiei din 1 martie 2005 de stabilire a normelor detaliate pentru marcarea și identificarea uneltelor de pescuit pasive și a traulelor laterale (2).
(2)
Experiența câștigată și recomandările recente ale statelor membre arată că desfășurarea de geamanduri de marcare intermediare, cerută în articolul 14 din Regulamentul (CE) nr. 356/2005, conduce la dificultăți de ordin practic.
(3)
Frecvența desfășurării de geamanduri de marcare intermediare ar trebui revizuită ținând seama de condițiile specifice prevalente în diferite zone de pescuit comunitare.
(4)
Măsurile prevăzute de prezentul regulament sunt conforme cu avizul Comitetului de gestionare a sectorului pescuitului și acvaculturii,
ADOPTĂ PREZENTUL REGULAMENT:
Articolul 1
Articolul 14 din Regulamentul (CE) nr. 356/2005 se înlocuiește cu următorul text:
„Articolul 14
Geamanduri de marcare intermediare
(1) Geamandurile de marcare intermediare sunt fixate de uneltele pasive care se extind peste 5 mile marine, după cum urmează:
(a)
geamandurile de marcare intermediare sunt desfășurate la distanțe de cel mult 5 mile marine, astfel încât nici o parte a uneltelor care se extinde pe 5 mile marine sau mai mult să nu rămână nemarcată;
(b)
geamandurile de marcare intermediare au aceleași caracteristici ca cele ale geamandurii de marcare finale din sectorul estic, cu excepția faptului că fanioanele sunt albe.
(2) Prin derogare de la alineatul (1), în Marea Baltică geamandurile de marcare intermediare sunt fixate de uneltele pasive care se extind peste 1 milă marină. Geamandurile de marcare intermediare sunt desfășurate la distanțe de cel mult 1 milă marină, astfel încât nici o parte a uneltelor care se extinde pe 1 milă marină sau mai mult să nu rămână nemarcată.
Geamandurile de marcare intermediare au aceleași caracteristici ca cele ale geamandurii de marcare finale din sectorul estic, cu excepția următoarelor:
(a)
fanioanele sunt albe;
(b)
fiecare a cincea geamandură de marcare intermediară este dotată cu o baliză pasivă care dă un ecou de cel puțin 2 mile marine.”
Articolul 2
Articolul 15 din Regulamentul (CE) nr. 356/2005 se înlocuiește cu următorul text:
„Articolul 15
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică de la 1 ianuarie 2006.”
Articolul 3
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 noiembrie 2005.

Labels: 15
6